CPN วิ่ง 3% ลุ้นกำไร Q2 ฟื้น โบรกชี้ทั้งปี 8.4 พันลบ. เชียร์ “ซื้อ” เป้า 65 บ.
CPN วิ่ง 3% ลุ้นกำไร Q2 ฟื้น อานิสงส์ให้ส่วนลดค่าเช่าลดลงได้ต่อเนื่องและธุรกิจอื่นๆเริ่มฟื้นตัวได้ โบรกชี้ทั้งปี 8.4 พันลบ. โต 18% เชียร์ “ซื้อ” เป้า 65 บ.
CPN วิ่ง 3% ลุ้นกำไร Q2 ฟื้น อานิสงส์ให้ส่วนลดค่าเช่าลดลงได้ต่อเนื่องและธุรกิจอื่นๆเริ่มฟื้นตัวได้ โบรกชี้ทั้งปี 8.4 พันลบ. โต 18% เชียร์ “ซื้อ” เป้า 65 บ.
5 พ.ค. 2565

ผู้สื่อข่าวรายงานว่าวันนี้ (5 พ.ค. 2565) ราคาหุ้นบริษัท เซ็นทรัลพัฒนา จำกัด (มหาชน) หรือ CPN ณ เวลา 10:34 น. อยู่ที่ระดับ 63 บาท เพิ่มขึ้น 2 บาท หรือ 3.28% โดยทำจุดสูงสุดที่ 63.25 บาท และทำจุดต่ำสุดที่ 61.75 บาท ด้วยมูลค่าการซื้อขาย 388.33 ล้านบาท

บริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ (27 เม.ย. 2565) ว่า คาดกำไรสุทธิในไตรมาส 1/2565 จะอยู่ที่ 1.75 พันล้านบาท ลดลง 54% จากงวดเดียวกันของปีก่อน และลดลง 4% จากไตรมาสก่อน โดยการลดลงจากงวดเดียวกันของปีก่อนเยอะ เพราะไตรมาส 1/2564 มีกำไรพิเศษจากการขายสินทรัพย์เข้า CPNREIT จำนวน 2.20 พันล้านบาท ซึ่งหากตัดรายการดังกล่าวออกกำไรปกติในไตรมาส 1/2565 จะอยู่ที่ 1.26 พันล้านบาท เพิ่มขึ้น 8% จากงวดเดียวกันของปีก่อน จากการให้ส่วนลดค่าเช่าลดลง แต่ลดลง 6% จากไตรมาสก่อนเพราะธุรกิจอื่นๆปรับตัวลดลง
โดยโรงแรมปรับตัวลงตามฤดูกาล ส่วน residential ลดลงจากยอดโอนคอนโดที่ลดลงแต่ยังมีแนวราบเข้ามาช่วยหนุน ส่วน Occupancy rate ยังทรงตัวในระดับสูงเมื่อเทียบกับไตรมาสก่อนที่ 91% ส่วน Same store rental rate เพิ่มขึ้นได้ที่ 8% จากงวดเดียวกันของปีก่อน จากไตรมาส 4/2564 ที่ลดลง 5% จากงวดเดียวกันของปีก่อน ขณะที่ไตรมาสนี้ทาง CPN ไม่ได้แจ้งรายการพิเศษจาก Discount amortization แต่ทางฝ่ายวิจัยคาดว่าจะอยู่ที่ 150 ล้านบาท จากไตรมาส 4/2564 ที่ 187 ล้านบาท
อย่างไรก็ดีทางฝ่ายวิจัยยังคงประมาณการกำไรสุทธิในปี 2565 อยู่ที่ 8.40 พันล้านบาท เพิ่มขึ้น 18% จากงวดเดียวกันของปีก่อน จากการให้ส่วนลดค่าเช่าลดลงเหลือ 15-20% จากปี 2564 ที่ให้ราว 35-40% ขณะที่คาดว่าแนวโน้มกำไรในไตรมาส 2/2565 จะฟื้นตัวจากไตรมาสก่อนได้เพราะให้ส่วนลดค่าเช่าลดลงได้ต่อเนื่องและธุรกิจอื่นๆเริ่มฟื้นตัวได้ ทั้งนี้ยังคงเป้าหมายปี 2565 ที่ 65 บาท แนะนำ “ซื้อ”